AKADEMIJA TEHNIČKIH ZNANOSTI HRVATSKE

ODJEL GRAFIČKOG INŽENJERSTVA

PREDSJEDNIŠTVU

**Pregled rada Odjela u 2021. godini**

Članovi Odjela/Centra su bili angažirani na organizaciji i provedbi međunarodnog znanstvenog simpozija Printing & Design 2021. Predsjednica skupa je naša članica suradnica HATZ-a izv. prof. Jana Žiljak Gršić. Prema pozivu i programu skup je održan 09. i 10 lipnja 2021. u Zagrebu i Đurđevcu. Na konferenciji je bilo 43 radova s 80 autora. Na otvaranju skupa 9. lipnja i Okruglom stolu je prisustvovalo 64 sudionika. 10. lipnja sudjelovalo je na predavanjima putem Microsoft Teams 311 sudionika. Skup je pozdravio u ime pokrovitelja Akademije tehničkih znanosti, prof. dr. sc. Vladimir Andročec, predsjednik akademije. Suorganizatori su kratkim govorom obrazložili svoju suorganizaciju; dekan Grafičkog fakulteta Sveučilišta u Zagrebu prof. dr. sc. Nikola Mrvac, ispred Sveučilišta Sjever Prorektor Sveučilišta Sjever, prof. dr. sc. Mario Tomiša, tajnik Odjela grafičkog inženjerstva HATZ-a prof. dr. sc. Klaudio Pap i osnivač konferencije prof. emeritus Vilko Žiljak Skupu se putem Microsoft Teamsa obratio Anastasios E. Politis, HELGRAMED - the Hellenic Union of Graphic Arts and Media Technology Engineers, Greece GRAPHMEDLAB - The Hellenic Graphic-Media Research Lab, University of West Attica, Greece, i Rajendrakumar Anayath iz DCRUST - Deenbandhu Chhotu Ram University of Science & Technology, India. Uvodnom dijelu prisustvovali su načelnica Andrea Ledić, ravnateljica Centara za forenzična ispitivanja istraživanja i vještačenja „Ivan Vučetić“, mr. sc. Blaž Sviličić, direktor proizvodnje AKD-a i Marina Žuljević mag. ing. techn. graph, voditeljica ključnih kupaca AKD-a. Uvodno izladanje ispred centara za forenzička ispitivanja Ivan Vučetić održala je forenzičarka Jasna Galeković. U Đurđevcu je održan Okrugli stol o razvoju struke pod pokroviteljstvom gradonačelnika grada Đurđevca gosp. Hrvoje Jančia. Teme su bile suradnja privrede i visokoobrazovnih institucija, razvoju suvremenih nastavnih sadržaja, pokretanje novog studijskog programa u Đurđevcu. Savjetovanju su prisustvovali Rektor Sveučilišta Sjever, prof. dr. sc. Marin Milković, prorektori i pročelnici, dekan i prodekani Grafičkog fakulteta Sveučilišta u Zagrebu. Ispred Tehničkog Veleučilišta u Zagrebu v.d. Dekanica i nastavnici iz područja dizajna i grafičkih kolegija i emeritus Vilko Žiljak.

U ovoj godini dobili smo u našem odjelu novog člana suradnika doc. dr. sc. Miroslava Mikotu koji obnaša dužnost prodekana na Grafičkom fakultetu Sveučilišta u Zagrebu.

Članovi odjela sudjeluju aktivno u odborima časopisa Polytehnic& Design kao i časopisa Acta Graphica koji je pod pokroviteljstvom Akademije. Naš emeritus HATZ-a prof. dr. sc. Vilko Žiljak je glavni urednik časopisa Polytehnic& Design. Naš član suradnik izv. prof. Damir Modrić je glavni urednik časopisa Acta Graphica, a naš član suradnik prof. dr. sc. Damir Vusić je predsjednik uredničkog odbora znanstvenog časopisa “Tehnički glasnik” ISSN 1846-6168 (tisak), ISSN 1848-5588 (online), WoSCC (ESCI).

Prof. dr. sc. Stanislav Bolanča u navedenom razdoblju aktivno sudjeluje u radu Povjerenstva za nagrade HATZ-a.

Prof. dr. sc. Zdenka Bolanča u navedenom razdoblju aktivno sudjeluje u radu Znanstvenog vijeća Akademije tehničkih znanosti Hrvatske

**2. Plan rada Odjela do kraja godine**

Odjel grafičkog inženjerstva aktivno će se uključiti u organizaciju dvije međunarodne znanstvenie konferencije s ciljem pokroviteljstva od HATZ-a:

1. Međunarodne konferencije tiskarstva, dizajna i komunikacija ''Blaž Baromić'' 2021., Senj

2. Međunarodne konferencije MATRIB 2021., Vela Luka

Članovo Odjela će biti angažirani autorski, sadržajno i organizacijski za 47th Annual conference of Iarigai s naslovom "Printing in the Digital Era" i 52-ga IC konferencija s naslovom "Print Education - Challenges in an Uncharted World", što zajednički organizira HELGRAMED, the Hellenic Union of Graphic Arts i Media Technology Engineers u kooperaciji s GRAPHMEDLAB, the Hellenic Graphic-Media Research Lab, University of West Attica, Greece.

Članovi odjela će biti aktivni članovi programskih odbora časopisa, znanstvenih, organizacijskih odbora konferencija kao i recenzenti časopisa, posebno časopisa Polytechnic&Design i Acta Graphica.

Članovi odjela će surađivati u izradi poglavlja Grafičke tehnologije Hrvatske tehničke enciklopedije.

Odjel će organizirati barem dva predavanja s tematikom grafičkog inžinjerstva, multimedije i vizualnih komunikacija i barem dva okrugla stola s temom obrazovanja u području grafičke tehnologije na kojima bi sudjelovali najznačajniji gospodarstvenici iz tog područja.

Tajnik Odjela grafičkog inženjerstva

prof. dr. sc. Klaudio Pap